চলতি সপ্তাহের মঙ্গলবারেই জন্মদিন ছিল যুবরাজ সিংহের। আপাতত জাতীয় দলের বাইরে। তবে ফের টিম ইন্ডিয়ায় প্রত্যাবর্তনের স্বপ্ন দেখছেন তারকা ক্রিকেটার। এর মাঝেই জাহির খানের স্ত্রী সাগরিকা ঘাটগে ট্রোল করলেন যুবরাজ সিংহকে। তা-ও আবার তাঁর জন্মদিনের সময়েই।
জন্মদিনের আগেই যুবরাজ সিংহ নিজের সোশ্যাল মিডিয়ায় একটি খালি গায়ের মজাদার ছবি পোস্ট করেছিলেন। ছবির ক্যাপশনে মজা করে যুবি লিখেছিলেন, ‘‘জন্মদিনে সিক্স প্যাক পাওয়ার চেষ্টা করছি। আশা করছি, সেটা ঠিক পেয়ে যাব। তোমরা কী বল...’’। নিজের পোস্টে যুবি এই ছবি ট্যাগ করেন হরভজন সিংহ, রোহিত শর্মা এবং রোহিত শর্মাকে।
এমন ছবি পোস্ট করার পরেই জন্মদিনের শুভেচ্ছায় ভেসে যান যুবি। তারকা ক্রিকেটারকে সমর্থকরা শুভেচ্ছায় ভাসিয়ে দেন। তবে ব্যতিক্রম সাগরিকা ঘাটগে। জাহির খানের সঙ্গে গত নভেম্বর মাসেই বিয়ে হয়েছে সাগরিকার।
তবে স্বামীর ঘনিষ্ঠ বন্ধু বলে যুবরাজকে রেয়াত করেননি ‘চক দে গার্ল’ সাগরিকা। সেই সঙ্গে ট্রোল করেন জাহির খানকেও। একটি মাত্র কমেন্টে। সাগরিকা লেখেন, ‘‘জ্যাকের (জাহিরের) মাত্র একটা প্যাক তৈরি। আগামীকালের জন্য তুমি সেটা ধার নিতে পার।’’
মধ্য ত্রিশের যুবরাজকে অবশ্য তাঁর ভক্তরা হতাশ করেননি। অনেকেই তাঁকে উৎসাহ দিতে লেখেন, যে ক্যানসারকে হারিয়ে বাইশ গজে প্রত্যাবর্তন করতে পারে, তাঁর কাছে সিক্স প্যাক তৈরি করা কোনও ব্যাপারই নয়।
ভক্তদের অফুরন্ত ভালবাসায় যুবি বাইশ গজে স্বপ্নের প্রত্যাবর্তন ঘটাতে পারেন কি না, সেটাই আপাতত দেখার।
দেখুন সেই ছবি—
 



 

Trying to get a six pack for my birthday I think it should come by tomorrow what say ? @zaheer_khan34 😜🏃🏽‍♂️ @harbhajan3 @rohitsharma45
A post shared by  Yuvraj Singh (@yuvisofficial) on Dec 10, 2017 at 11:47pm PST


যুবরাজ সিংহের ইনস্টাগ্রাম অ্যাকাউন্ট 

সাগরিকার এই সেই কমেন্ট